2016 წლის

**სეზონური სკოლების საგრანტო კონკურსზე**

რეგისტრაციის ინსტრუქცია

**I. საკონკურსო დოკუმენტების მომზადება**

1. გაეცანით საკონკურსო დოკუმენტებს.
2. განსაზღვრეთ თქვენი პროექტის სამეცნიერო მიმართულება(ები):

**მიმართულება “a”**. 1. საქართველოს შემსწავლელი მეცნიერებები

**მიმართულება “b”.** 1. ზუსტი და საბუნებისმეტყველო მეცნიერებები;

2. ინჟინერია და ტექნოლოგიები;

3. სამედიცინო და ჯანმრთელობის მეცნიერებები;

4. აგრარული მეცნიერებები;

5. სოციალური მეცნიერებები;

6. ჰუმანიტარული მეცნიერებები.

3. მოამზადეთ საპროექტო წინადადება (შეავსეთ დანართი №3). გამოიყენეთ შრიფტი Sylfaen, ზომა 11, დაშორება „single“. დასრულებული დოკუმენტი გადაიყვანეთ PDF ფორმატში.

ფაილს დაარქვით: „1.Proekti\_Gvari” *(პროექტის ხელმძღვანელის გვარი)*

4. მოამზადეთ განხორციელების გეგმა-გრაფიკი და ბიუჯეტი. (შეავსეთ დანართი №4, ორივე გვერდი).

ფაილს დაარქვით: „2.Gegma\_Biujeti \_ Gvari“ *(პროექტის ხელმძღვანელის გვარი)*

5. დაასკანერეთ იურიდიული პირების დოკუმენტები შემდეგი თანმიმდევრობით:

ა) პროექტის წამყვანი ორგანიზაციის საბანკო რეკვიზიტები (პროექტის მიზნობრივი ანგარიში);

ბ) ცნობა თანადაფინანსების შესახებ დონორის/სპონსორის მიერ ხელმოწერილი და ბეჭდით დადასტურებული (ასეთის არსებობის შემთხვევაში).

გ) წამყვანი ორგანიზაციის სამართლებრივი სტატუსის დამადასტურებელი დოკუმენტ(ებ)ი: წესდება ან ამონაწერი საჯარო რეესტრიდან;

გააერთიანეთ იურიდიული პირების დოკუმენტების ფაილები PDF ფორმატის ერთ ფაილად.

ფაილს დაარქვით: „3.Organizacia\_Gvari“. *(პროექტის ხელმძღვანელის გვარი)*

6. დაასკანერეთ პროექტის პერსონალის დოკუმენტები და გააერთიანეთ PDF ფორმატის ერთ ფაილში:

ა) პირადობის მოწმობები;

ბ) განათლების/სამეცნიერო ხარისხის დამადასტურებელი დოკუმენტები. უცხოეთის უნივერსიტეტის მიერ საქართველოს მოქალაქეზე გაცემულ დოკუმენტს თან უნდა ერთოდეს „ცნობა უცხოეთში მიღებული განათლების აღიარების შესახებ“ გაცემული სსიპ - განათლების ხარისხის განვითარების ეროვნული ცენტრის მიერ;

ფაილს დაარქვით: „4.Personali\_ Gvari *(პროექტის ხელმძღვანელის გვარი)*

7. მოამზადეთ პროექტის პერსონალის განახლებული და დეტალური პროფესიული ბიოგრაფიები (CV) პუბლიკაციების სიითა და სამეცნიერო-კვლევით პროექტებში (გრანტებში) მონაწილეობის მითითებით. როგორც ქართველმა, ასევე უცხოეთიდან მოწვეულმა მონაწილეებმა უნდა გამოიყენოთ დანართი №5. უცხოეთში მოღვაწე პერსონალისათვის დამატებით მოამზადეთ დაინტერესების წერილი (Letter of Interest). ყველა ეს დოკუმენტი გააერთიანეთ PDF ფორმატის ერთ ფაილად.

ფაილს დაარქვით: „5.CV\_ Gvari *(პროექტის ხელმძღვანელის გვარი)*

**შენიშვნა:**თუ ფაილის მოცულობა აღემატება 15 MB-ს, გაყავით ფაილი ნაწილებად და შესაბამისად დანომრეთ 5a.CV\_Gvari… 5b.CV\_Gvari… და ა.შ. (ამავე პრინციპით სხვა ფაილების შემთხვევაში)

**II. კონკურსზე პროექტის წარდგენა ელ. ფოსტის მეშვეობით**

1. საკონკურსო დოკუმენტები ატვირთეთ ელექტრონულ ფოსტაზე. ეს ფაილებია:

* პროექტი 1.Proekti\_Gvari
* გეგმა და ბიუჯეტი 2.Gegma\_Biujeti \_ Gvari
* იურიდიული პირის დოკუმენტები 3.Organizacia\_Gvari
* პერსონალის დოკუმენტები 4.Personali\_ Gvari
* ბიოგრაფიები 5.CV\_ Gvari

2. ელ. ფოსტის წერილის ტექსტში დაწერეთ პროექტის სახელი, მიმართულება, სამეცნიერო მიმართულება(-ები), ატვირთული დოკუმენტების ჩამონათვალი.

3. წერილის ტექსტის ბოლოს დაწერეთ გამომგზავნის *სახელი, გვარი,* აკადემიური/სამეცნიერო სტატუსი, თანამდებობა, სამსახური, ტელეფონი და საკონტაქტო ინფორმაციის სხვა დეტალები.

4. წერილის სათაურში (subject) დაწერეთ: „სეზონური სკოლა, კონკურსის მიმართულება, წერტილი, 2016“.

სათაურის ნიმუშები:

„სეზონური სკოლა A.2016“

„სეზონური სკოლა B.2016“

5. გააგზავნეთ საკონკურსო დოკუმენტები კონკურსის ელ. ფოსტის მისამართზე: [ss@rustaveli.org.ge](mailto:ss@rustaveli.org.ge).

**შენიშვნა:** თუ რომელიმე ფაილი არ აიტვირთა, შემაოწმეთ ფაილის მოცულობა და თუ იგი აღემატება 15 MB-ს, გაყავით ფაილი ორ (a და b) ნაწილად, და კვლავ ატვირთეთ.

**III. პროექტის რეგისტრაცია**

1. დაელოდეთ სარეგისტრაციო შიფრის მიღებას ელ. ფოსტით. სარეგისტრაციო შიფრი მიენიჭება სეზონური სკოლების საგრანტო კონკურსის ელ. ფოსტაზე მიღებულ თითოეულ პროექტს და გაეგზავნება პროექტის წარმდგენს - პროექტის სამეცნიერო ხელმძღვანელს.

2. შეავსეთ „განცხადება კონკურსში მონაწილეობის შესახებ“ (იხ. დანართი №2), მიუთითეთ სარეგისტრაციო შიფრი, რომელიც მოგენიჭებათ პროექტის წარდგენის შემდეგ და ამობეჭდეთ.

3. დაადასტურეთ წამვანი ორგანიზაციის ხელმძღვანელის ხელმოწერითა და ბეჭდით და პროექტის სამეცნიერო ხელმძღვანელის ხელმოწერით.

4. განცხადება კონკურსში მონაწილეობის შესახებ ჩააბარეთ ფონდის კანცელარიაში შემდეგ მისამართზე: თბილისი, მ.ალექსიძის ქ.1, III სართული, შოთა რუსთაველის ეროვნული სამეცნიერო ფონდი.

5. **პროექტი არ განიხილება, თუ საკონკურსო დოკუმენტაციის სრული პაკეტი არ იქნება წარმოდგენილი ვადების დაცვით ელ. ფოსტაზე, ხოლო ხელმოწერებითა და ბეჭდით დადასტურებული განცხადება - ფონდის კანცელარიაში.**

**IV. რეგისტრაციის ვადები**

1. საკონკურსო დოკუმენტების წარდგენა კონკურსის **ელ. ფოსტის** საშუალებით: **15 მარტის 16:00 სთ-მდე**;

2. კონკურსში მონაწილეობის შესახებ განცხადების **ფონდის კანცელარიაში** ჩაბარება: სარეგისტრაციოს ნომრის მინიჭებიდან - **2016 წლის** **17 მარტის 16:00 საათამდე**.

3. დადგენილი ვადის დარღვევით წარმოდგენილი განცხადებები საკონკურსოდ არ განიხილება.

**V. დამატებითი ინფორმაციისათვის**

1. დაესწარით საინფორმაციო დღეს

22 იანვარს 16:00 სთ - ჯგუფური კონსულტაცია (1)

4 მარტს 16:00 სთ - ჯგუფური კონსულტაცია (2)

მისამართი: ქ. თბილისი, მ. ალექსიძის 1, შოთა რუსთაველის ეროვნული სამეცნიერო ფონდი

შეკითხვების შემთხვევაში დაუკავშირდით პროგრამის კოორდინატორებს.

ქეთი გაბიტაშვილი ელ-ფოსტა: [gabitashvili@rustaveli.org.ge](mailto:gabitashvili@rustaveli.org.ge)

ნინი ბიწაძე ელ-ფოსტა: [bitsadze@rustaveli.org.ge](mailto:bitsadze@rustaveli.org.ge)

შეკითხვების გამოგზავნის ბოლო ვადა 29 თებერვალი, 2016 წ.;

**შოთა რუსთაველის ეროვნული სამეცნიერო ფონდი გისურვებთ წარმატებებს !**